একটু পর আব্বা উপরে আসলে পুরো ঘটানাটা কি হয়েছে বুঝতে পারলাম। মেয়েটা আমি বাসায় আসার আনুমানিক বিশ মিনিট আগে আমাদের বাড়ির নীচে এসে দাড়োয়ান কে বলল, এখানে যে বাসার ছেলেটা কয়েকদিন আগে আমেরিকা থেকে এসেছে আর তার আরেক ভাই আমেরিকাতে থাকে তাদের বাসায় নিয়ে চল। দাড়ায়োন তো ভাবল নিশ্চয় আমাদের কোন পরিচিত হবে। সে নিয়ে আসলো কোন সন্দেহ ছাড়াই। বাসায় ঢুকেই আম্মাকে বলল যে সে আমার ফ্রেন্ড বাবুর (মোস্ট কমন নেম, যে কোন পাড়াতেই এই নামে কাউকে আপনি পাবেন) বউ, আমেরিকা থেকে কয়েক দিন আগে এসেছে। আমার বন্ধু আমাদের জন্য ইফাতার কিনে আনতেছে। আব্বাকে বলল, আপনাদের জামাই কে একটু নীচে গিয়ে নিয়ে আসেন ও মনে হয় রাস্তা হারিয়ে ফেলেছে, একটু সামনে গিয়ে দেখে আসেন। আব্বাও বোকার মত নীচে গিয়ে খুঁজতে লাগল। আর যে রিকশা নিয়ে এসেছে তা ছেড়ে দিতে বললে ঐ মেয়েটা মানা করল। আব্বা নীচে রিকশাওয়ালাকে জিজ্ঞেস করল, “কোথা থেকে এসেছে”? রিকশাওয়ালা বলল, “অনেক দূর থেকে” কিন্তু কোন জায়গা থেকে এসেছে তা বলেনি। আসলে রিকশাওয়ালাটা ওদের দলের লোক ছিল। আব্বা-ত এই ফাঁকে নীচে খুঁজতে ছিল আর মেয়েটা আমাদের বাসায় আমার মাকে বলল তার কাছে ডলার আছে কিন্তু সে ভাঙ্গাতে পারেনি, এখন তার পনের হাজার টাকা লাগবে। সে ডলার রেখে যাবে। আম্মা সব বিশ্বাস করে মেয়েটাকে পনের হাজার টাকা দিয়ে দিচ্ছিলো, যদিও আম্মা কোন ডলার নেয়নি। ভাগ্যিস আমি ঐ সময় এসে পড়েছিলাম। মেয়েটা বুঝে গিয়েছিল যে আমি পুরো ঘটানাটা ধরে ফেলেছি তাই আর দেরী না করে আম্মা যে পাঁচ হাজার টাকা তার হাতে দিয়েছিল তা দিয়ে কেটে পড়েছে।